title: KOMISSION DELEGOITU DIREKTIIVI (EU) …/…, Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen siltä osin kuin on kyse tiettyjen lyijyn ja kuudenarvoisen kromin yhdisteiden käyttöä siviilikäyttöön (ammattikäyttöön) tarkoitettujen räjähteiden sähköisissä ja elektronisissa räjäytysnalleissa koskevasta poikkeuksesta

text:
               PERUSTELUT

               1.DELEGOIDUN SÄÄDÖKSEN TAUSTA

               Tällä komission delegoidulla direktiivillä muutetaan tiettyjen vaarallisten aineiden käytön rajoittamisesta sähkö- ja elektroniikkalaitteissa annetun direktiivin 2011/65/EU (uudelleenlaadittu)
                  1
                (nk. RoHS-direktiivi) liitettä III sen mukauttamiseksi tekniikan kehitykseen. Kyse on poikkeuksesta tiettyihin käyttötarkoituksiin, joissa käytetään lyijyä ja kuudenarvoista kromia.

               RoHS‑direktiivin 4 artiklalla rajoitetaan tiettyjen vaarallisten aineiden käyttöä sähkö- ja elektroniikkalaitteissa. Direktiivi tuli voimaan 21. heinäkuuta 2011.

               RoHS-direktiivin liitteessä II mainitaan seuraavat rajoitusten kohteena olevat aineet: lyijy, elohopea, kadmium, kuudenarvoinen kromi, polybromibifenyylit (PBB), polybromidifenyylieetterit (PBDE), bis(2-etyyliheksyyli)ftalaatti (DEHP), butyylibentsyyliftalaatti (BBP), dibutyyliftalaatti (DBP) ja di-isobutyyliftalaatti (DIBP). RoHS‑direktiivin liitteessä III ja IV luetellaan sellaisiin käyttötarkoituksiin tarkoitettujen sähkö- ja elektroniikkalaitteiden materiaalit ja komponentit, jotka on vapautettu RoHS‑direktiivin 4 artiklan 1 kohdassa tarkoitetusta aineiden käyttörajoituksesta.

               Direktiivin 5 artiklassa säädetään liitteiden III ja IV mukauttamisesta tieteen ja tekniikan kehitykseen (poikkeusten sisällyttäminen direktiiviin, niiden uusiminen, muuttaminen ja peruuttaminen). Direktiivin 5 artiklan 1 kohdan a alakohdan mukaan poikkeuksia saa sisällyttää liitteisiin III ja IV ainoastaan, jos tällainen sisällyttäminen ei vaikuta heikentävästi asetuksen (EY) N:o 1907/2006 (REACH-asetus)
                  2
                mukaiseen ympäristön- ja terveydensuojeluun ja jokin seuraavista edellytyksistä täyttyy: materiaalien ja komponenttien poistaminen tai korvaaminen tuotesuunnittelun muutoksilla tai materiaaleilla ja komponenteilla, jotka eivät edellytä liitteessä II lueteltujen materiaalien tai aineiden käyttöä, on tieteellisistä tai teknisistä syistä mahdotonta; korvaavien aineiden luotettavuutta ei pystytä varmistamaan; tai aineiden korvaamisesta ympäristölle, terveydelle ja kuluttajien turvallisuudelle aiheutuvat kokonaishaitat ovat todennäköisesti merkittävämpiä kuin siitä ympäristölle, terveydelle ja kuluttajien turvallisuudelle koituvat kokonaishyödyt.

               Poikkeuksia ja niiden kestoa koskevissa päätöksissä on lisäksi otettava huomioon korvaavien aineiden saatavuus ja korvaamisen sosioekonomiset vaikutukset, ja poikkeusten kestoa koskevissa päätöksissä on huomioitava mahdolliset vaikutukset innovointiin. Poikkeuksen kokonaisvaikutuksiin on sovellettava tarvittaessa elinkaariajattelua.

               Direktiivin 5 artiklan 1 kohdassa säädetään lisäksi, että Euroopan komissio, jäljempänä ’komissio’, sisällyttää tiettyihin käyttötarkoituksiin tarkoitettujen sähkö- ja elektroniikkalaitteiden materiaalit ja komponentit liitteissä III ja IV oleviin luetteloihin yksittäisillä delegoiduilla säädöksillä direktiivin 20 artiklan mukaisesti. Direktiivin 5 artiklan 3 kohdassa ja liitteessä V vahvistetaan menettely poikkeuksen myöntämistä, uusimista tai peruuttamista koskevien hakemusten jättämiselle.

               2.SÄÄDÖKSEN HYVÄKSYMISTÄ EDELTÄNEET KUULEMISET

               Komissio on RoHS-direktiivin julkaisemisen jälkeen vastaanottanut lukuisia hakemuksia
                  3
                talouden toimijoilta 5 artiklan 3 kohdan ja liitteen V säännösten mukaisesti uusien poikkeusten myöntämiseksi ja voimassa olevien poikkeusten uusimiseksi.

               Komissio vastaanotti tammikuussa 2018 pyynnön, joka koski uutta poikkeusta lyijyn ja kuudenarvoisten kromiyhdisteiden käytölle siviilikäyttöön (ammattikäyttöön) tarkoitetuissa räjähdystarvikkeiden sähköisissä ja elektronisissa räjäytysnalleissa (pyyntö nro 2018–2).

               Poikkeusta koskevan hakemuksen arvioimiseksi komissio käynnisti selvityksen vaaditun teknisen ja tieteellisen arvioinnin tekemiseksi. Siihen sisältyi seitsemän viikkoa kestänyt hakemusta koskenut sidosryhmien avoin verkkokuuleminen
                  4
               . Sidosryhmien kuulemisen aikana vastaanotettiin kaksi lausuntoa.

               Hakemuksesta tehdyn arvioinnin sisältävä loppuraportti julkaistiin
                  5
               , ja sidosryhmille ilmoitettiin asiasta.

               Tämän jälkeen komissio kuuli RoHS-direktiivin nojalla annettavia delegoituja säädöksiä käsittelevää jäsenvaltioiden asiantuntijaryhmää 21. lokakuuta 2019 pidetyssä asiantuntijaryhmän kokouksessa. Asiantuntijat olivat samaa mieltä esitetystä luonnoksesta, mutta merkittävä osa jäsenistä ei ilmaissut mielipidettään. Kaikki 5 artiklan 3–7 kohdan mukaiset tarvittavat toimenpiteet, jotka koskevat poikkeuksia aineiden rajoituksiin, on toteutettu
                  6
               . Delegoidun direktiivin luonnos julkaistiin paremman sääntelyn suuntaviivojen mukaisesti paremman sääntelyn portaalissa, jossa se oli nähtävillä yleistä palautetta varten neljän viikon ajan. Huomautuksia ei saatu. Neuvostolle ja Euroopan parlamentille on ilmoitettu kaikista toimista.

               Loppuraportissa nostettiin esiin erityisesti seuraavat tekniset tiedot ja arvioinnit:

               ·Sähköiset ja elektroniset räjäytysnallit ovat osa sähköisiä ja elektronisia nalleja, joita käytetään pääasiassa mineraalien louhintaan (esim. rakennuskivet, malmit ja jalometallit) sekä rakennus- ja purkutoimintaan (esim. tunneleihin, savupiippujen ja rakennusten purkamiseen). Sähköisiä ja elektronisia räjäytysnalleja käytetään myös integroitujen pelastusjärjestelmien osissa esimerkiksi tulvien, lumipeitteiden, jäätymien tai kaatuneiden puiden aiheuttamien vaikutusten käsittelyyn. Lyijyn ja kuudenarvoisen kromin yhdisteitä sisältyy sähköisten ja elektronisten räjäytysnallien olennaisiin osiin, kuten sähköisiin sytykepäihin, aloiteräjähteisiin ja pyroteknisiin hidaste-elementteihin.

               ·Tällä hetkellä lyijydiatsille, lyijystyfnaatille, lyijydipikramaatille, oranssille lyijymönjälle (lyijytetroksidille) ja lyijydioksidille sähköisissä ja elektronisissa räjäytysnalleissa sekä bariumkromaatille sähköisten ja elektronisten räjäytysnallien pyroteknisissä hidaste-elementeissä ei ole markkinoilla vaihtoehtoja, jotka täyttäisivät kaikki olennaiset vaatimukset sähköisten ja elektronisten räjäytysnallien turvallisen toiminnan varmistamiseksi.

               Poikkeusta koskevan hakemuksen kohteena olevat käyttötarkoitukset kuuluvat luokkaan 11
                  7
               . Poikkeusta koskeva hakemus liittyy näin ollen direktiivin 2011/65/EU liitteeseen III. Sen varmistamiseksi, että pyydetty poikkeus ei vaikuta heikentävästi REACH-asetuksen mukaiseen ympäristön ja terveyden suojeluun, kuten direktiivin 2011/65/EU 5 artiklassa edellytetään, asianomaiset lyijyn ja kuudenarvoisen kromin yhdisteet on täsmennettävä vapautuksen sanamuodossa. Lisäksi poikkeusta koskeva hakemus täyttää ainakin yhden 5 artiklan 1 kohdan a alakohdassa täsmennetyistä edellytyksistä. Koska asianomaisia käyttötarkoituksia varten ei tällä hetkellä ole saatavilla luotettavia vaihtoehtoja eikä niitä todennäköisesti tule markkinoille lähitulevaisuudessakaan, on perusteltua myöntää poikkeus viiden vuoden enimmäisajaksi. Koska luotettavia korvaavia vaihtoehtoja ei ole vielä saatavilla, korvaamisesta aiheutuvia kielteisiä sosioekonomisia vaikutuksia ei ole odotettavissa tällä ajanjaksolla. Poikkeukselle myönnettävällä voimassaoloajalla ei todennäköisesti ole haitallisia vaikutuksia myöskään innovointiin.

               3.DELEGOIDUN SÄÄDÖKSEN OIKEUDELLINEN SISÄLTÖ

               Delegoidulla direktiivillä myönnetään poikkeus direktiivin 2011/65/EU 4 artiklan 1 kohdassa säädetyistä rajoituksista tiettyihin käyttötarkoituksiin käytettäville lyijyn ja kuudenarvoisen kromin yhdisteille. Poikkeus sisällytetään direktiivin 2011/65/EU liitteeseen III.

               Välineenä on delegoitu direktiivi, kuten direktiivissä 2011/65/EU säädetään. Näin täytetään erityisesti sen 5 artiklan 1 kohdan a alakohdassa säädetyt asiaa koskevat vaatimukset.

               Delegoidun direktiivin tavoitteena on edistää ihmisten terveyden ja ympäristön suojelua ja lähentää sähkö- ja elektroniikkatuotteiden sisämarkkinoiden toimintaa koskevia säännöksiä sallimalla muutoin kiellettyjen aineiden tietyt käyttötarkoitukset RoHS-direktiivin säännösten ja edellytysten mukaisesti sekä kyseisessä direktiivissä vahvistetun, liitteiden III ja IV mukauttamista tieteen ja tekniikan kehitykseen koskevan menettelyn mukaisesti.

               Suhteellisuusperiaatteen mukaisesti tässä direktiivissä ei ylitetä sitä, mikä on tarpeen näiden tavoitteiden saavuttamiseksi.

               Delegoidulla direktiivillä ei ole vaikutuksia EU:n talousarvioon.

               KOMISSION DELEGOITU DIREKTIIVI (EU) …/…,

               annettu 15.1.2021,

               Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen siltä osin kuin on kyse tiettyjen lyijyn ja kuudenarvoisen kromin yhdisteiden käyttöä siviilikäyttöön (ammattikäyttöön) tarkoitettujen räjähteiden sähköisissä ja elektronisissa räjäytysnalleissa koskevasta poikkeuksesta

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU
                  8
                ja erityisesti sen 5 artiklan 1 kohdan a alakohdan,

               sekä katsoo seuraavaa:

               (1)Direktiivissä 2011/65/EU edellytetään jäsenvaltioiden varmistavan, etteivät markkinoille saatetut sähkö- ja elektroniikkalaitteet sisällä mainitun direktiivin liitteessä II lueteltuja vaarallisia aineita. Kyseistä rajoitusta ei sovelleta tiettyihin käyttötarkoituksiin, jotka luetellaan kyseisen direktiivin liitteessä III.

               (2)Sähkö- ja elektroniikkalaitteiden eri luokat, joihin direktiiviä 2011/65/EU sovelletaan, luetellaan mainitun direktiivin liitteessä I.

               (3)Lyijy ja kuudenarvoinen kromi ovat rajoitusten kohteena olevia aineita, joka mainitaan direktiivin 2011/65/EU liitteessä II.

               (4)Komissio vastaanotti 19 päivänä tammikuuta 2018 direktiivin 2011/65/EU 5 artiklan 3 kohdan mukaisesti laaditun hakemuksen, joka koskee poikkeuksen sisällyttämistä direktiivin 2011/65/EU liitteeseen III siltä osin kuin on kyse lyijyn ja kuudenarvoisen kromin yhdisteiden käytöstä siviilikäyttöön (ammattikäyttöön) tarkoitettujen räjähteiden sähköisissä ja elektronisissa räjäytysnalleissa, jäljempänä ’pyydetty poikkeus’.

               (5)Pyydetyn poikkeuksen arviointiin sisältyi direktiivin 2011/65/EU 5 artiklan 7 kohdan mukainen sidosryhmien kuuleminen. Kuulemisten aikana saadut kommentit julkaistiin asiaa koskevalla verkkosivustolla.

               (6)Tiettyjä lyijyn ja kuudenarvoisen kromin yhdisteitä sisältyy sähköisten ja elektronisten räjäytysnallien olennaisiin osiin, kuten räjäytysnallin sytykepäihin, aloiteräjähteisiin ja pyroteknisiin hidaste-elementteihin. Sähköiset ja elektroniset räjäytysnallit ovat osa sähköisiä ja elektronisia nalleja, joita käytetään pääasiassa mineraalien louhintaan, rakennus- ja purkutoimintaan sekä yhdistettyjen pelastusjärjestelmien komponentteihin.

               (7)Tällä hetkellä lyijydiatsille, lyijystyfnaatille, lyijydipikramaatille, oranssille lyijymönjälle (lyijytetroksidille) ja lyijydioksidille sähköisissä ja elektronisissa räjäytysnalleissa sekä bariumkromaatille sähköisten ja elektronisten räjäytysnallien pyroteknisissä hidaste-elementeissä ei ole markkinoilla vaihtoehtoja, jotka täyttäisivät kaikki olennaiset vaatimukset sähköisten ja elektronisten räjäytysnallien turvallisen toiminnan varmistamiseksi.

               (8)Vaihtoehtojen puuttumisen vuoksi lyijydiatsin, lyijystyfnaatin, lyijydipikramaatin, oranssin lyijymönjän (lyijytetroksidin), lyijydioksidin ja bariumkromaatin korvaaminen tai poistaminen on tieteellisesti ja teknisesti mahdotonta tietyissä sähköisten ja elektronisten räjäytysnallien komponenteissa. Poikkeus on Euroopan parlamentin ja neuvoston asetuksen (EY) N:o 1907/2006
                  9
                mukainen eikä näin ollen vaikuta heikentävästi siinä säädettyyn ympäristön- ja terveydensuojeluun.

               (9)Näin ollen on aiheellista myöntää pyydetty poikkeus sisällyttämällä sen piiriin kuuluvat käyttötarkoitukset direktiivin 2011/65/EU liitteeseen III luokkaan 11 kuuluvien sähkö- ja elektroniikkalaitteiden osalta.

               (10)Pyydetty poikkeus olisi myönnettävä viideksi vuodeksi alkaen [tämän direktiivin julkaisupäivä Euroopan unionin virallisessa lehdessä] direktiivin 2011/65/EU 5 artiklan 2 kohdan ensimmäisen alakohdan mukaisesti. Ottaen huomioon tulokset, joita on saatu käynnissä olevista ponnisteluista luotettavan korvaavan aineen löytämiseksi, poikkeuksen voimassaololla ei todennäköisesti ole kielteisiä vaikutuksia innovointiin.

               (11)Sen vuoksi direktiiviä 2011/65/EU olisi muutettava,

               ON HYVÄKSYNYT TÄMÄN DIREKTIIVIN:

               1 artikla

               Muutetaan direktiivin 2011/65/EU liite III tämän direktiivin liitteen mukaisesti.

               2 artikla

               1.Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään […] päivänä […]kuuta […][5. kuukauden viimeinen päivä tämän direktiivin voimaantulosta]. Niiden on viipymättä toimitettava nämä säännökset kirjallisina komissiolle.

               Jäsenvaltioiden on sovellettava näitä säännöksiä […] päivästä […]kuuta […][5. kuukauden viimeinen päivä + 1 päivä tämän direktiivin voimaantulosta].

               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

               2.Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.

               3 artikla

               Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               4 artikla

               Tämä direktiivi on osoitettu kaikille jäsenvaltioille.

               Tehty Brysselissä 15.1.2021

                     Komission puolesta

                     Puheenjohtaja
                     Ursula VON DER LEYEN

                     (1)

                        EUVL L 174, 1.7.2011, s. 88.

                     (2)

                        EUVL L 396, 30.12.2006, s. 1.

                     (3)

                        Luettelo on saatavana osoitteessa
                  http://ec.europa.eu/environment/waste/rohs_eee/adaptation_en.htm

                     (4)

                  Kuulemisaika
                  : 31. lokakuuta 2018 – 19. joulukuuta 2018.

                     (5)

                     https://op.europa.eu/en/publication-detail/-/publication/7e6bf135-f0b9-11e9-a32c-01aa75ed71a1/language-en/format-PDF/source-120742148

                     (6)

                        Luettelo tarvittavista hallinnollisista vaiheista on saatavilla
                  komission verkkosivustolla
                  . Kuhunkin delegoidun säädöksen luonnokseen liittyvän menettelyn nykyvaiheeseen voi tutustua delegoituja säädöksiä koskevassa toimielinten välisessä rekisterissä osoitteessa
                  https://webgate.ec.europa.eu/regdel/#/home
                  .

                     (7)

                        Direktiivin 2011/65/EU liitteessä I luetellut luokat ovat seuraavat: 1. Suuret kodinkoneet 2. Pienet kodinkoneet 3. Tieto- ja teletekniset laitteet 4. Kuluttajaelektroniikka 5. Valaistuslaitteet 6. Sähkö- ja elektroniikkatyökalut 7. Lelut, vapaa-ajan- ja urheiluvälineet 8. Lääkinnälliset laitteet 9. Tarkkailu- ja valvontalaitteet, mukaan lukien teollisuuden tarkkailu- ja valvontalaitteet 10. Automaatit 11. Muut sähkö- ja elektroniikkalaitteet, jotka eivät kuulu edellä mainittuihin luokkiin.

                     (8)

                        EUVL L 174, 1.7.2011, s. 88.

                     (9)

                        Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

    ---documentbreak---

               LIITE

               Lisätään direktiivin 2011/65/EU liitteeseen III 45 kohta seuraavasti:

                        ”45

                        Lyijydiatsidi, lyijystyfnaatti, lyijydipikramaatti, oranssi lyijymönjä (lyijytetroksidi) ja lyijydioksidi siviilikäyttöön (ammattikäyttöön) tarkoitettujen räjähteiden sähköisissä ja elektronisissa räjäytysnalleissa sekä bariumkromaatti siviilikäyttöön (ammattikäyttöön) tarkoitettujen räjähteiden sähköisten ja elektronisten räjäytysnallien pitkän aikavälin pyroteknisissä hidaste-elementeissä

                        Koskee luokkaa 11 ja päättyy [OP: viisi vuotta delegoidun direktiivin julkaisemisesta virallisessa lehdessä].”


title: KOMISSION DIREKTIIVI (EU) …/…, ajokorteista annetun Euroopan parlamentin ja neuvoston direktiivin 2006/126/EY muuttamisesta

text:
                         EUROOPAN
                         KOMISSIO
                                                Bryssel 4.5.2020
                                                C(2020) 2665 final
                        KOMISSION DIREKTIIVI (EU) …/…,
                                  annettu 4.5.2020,
   ajokorteista annetun Euroopan parlamentin ja neuvoston direktiivin 2006/126/EY
                                   muuttamisesta
                        (ETA:n kannalta merkityksellinen teksti)
FI                                                                                FI
 ---pagebreak---                                KOMISSION DIREKTIIVI (EU) …/…,
                                            annettu 4.5.2020,
       ajokorteista annetun Euroopan parlamentin ja neuvoston direktiivin 2006/126/EY
                                             muuttamisesta
                                (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ajokorteista 20 päivänä joulukuuta 2006 annetun Euroopan parlamentin ja
   neuvoston direktiivin 2006/126/EY1 ja erityisesti sen 8 artiklan,
   sekä katsoo seuraavaa:
   (1)     Nykyiset erityissäännökset, jotka koskevat jäsenvaltioiden mahdollisuutta päättää, että
           C-, CE-, D- ja DE-luokan ajoneuvojen ajokortin haltijoiden ajokorttiin ei tehdä
           merkintöjä ajo-oikeuden rajoittamisesta automaattivaihteisiin ajoneuvoihin, olisi
           laajennettava koskemaan BE-, C1-, C1E-, D1- ja D1E-luokkien ajoneuvojen
           ajokorttien haltijoita, jos hakijalla on ennestään ajokortti, joka oikeuttaa
           käsivälitteisellä vaihteistolla varustetun ajoneuvon kuljettamiseen vähintään yhdessä
           seuraavista ajoneuvoluokista: B, BE, C, CE, C1, C1E, D, DE, D1 tai D1E.
   (2)     Tämä laajentaminen olisi toteutettava tekniikan kehityksen perusteella, jotta voidaan
           erityisesti ottaa huomioon nykyaikaisempien, turvallisempien ja vähemmän
           saastuttavien, monilla erityyppisillä puoliautomaattisilla, automaattisilla tai hybrideillä
           voimansiirtojärjestelmillä varustettujen ajoneuvojen kehitystyö ja yleistyvä käyttö
           liikennealalla. Yksinkertaistamalla voimassa olevia rajoituksia, jotka koskevat ajo-
           oikeuden rajoittamista automaattivaihteisiin ajoneuvoihin, voitaisiin lisäksi keventää
           tieliikenteen alalla toimivien sidosryhmien, mukaan lukien pk-yritykset ja
           mikroyritykset, hallinnollisia ja taloudellisia rasitteita.
   (3)     A2-luokkaan kuuluvia koeajoneuvoina käytettäviä moottoripyöriä, joita käytetään
           ajotaitoa ja ajotapaa testaavassa kokeessa, koskevia vaatimuksia olisi tarkistettava
           vastaamaan tekniikan kehitystä, erityisesti polttomoottoreiden ja rungon kehittymisen
           sekä sähköisten moottoripyörien yleistyneen käytön vuoksi. A2-luokan
           koeajoneuvojen teknisten eritelmien mukauttamisella olisi myös varmistettava, että
           ajokortin hakijat suorittavat kokeen ajoneuvoilla, jotka vastaavat sitä ajoneuvoluokkaa,
           jota varten ajokortti myönnetään.
   (4)     Direktiiviä 2006/126/EY olisi sen vuoksi muutettava.
   (5)     Jäsenvaltiot ovat selittävistä asiakirjoista 28 päivänä syyskuuta 2011 annetun
           jäsenvaltioiden ja komission yhteisen poliittisen lausuman2 mukaisesti sitoutuneet
           perustelluissa tapauksissa liittämään ilmoitukseen toimenpiteistä, jotka koskevat
   1
           EUVL L 403, 30.12.2006, s. 18.
   2
           EUVL C 369, 17.12.2011, s. 14.
FI                                                  1                                                  FI
 ---pagebreak---            direktiivin saattamista osaksi kansallista lainsäädäntöä, yhden tai useamman
           asiakirjan, joista käy ilmi direktiivin osien ja kansallisen lainsäädännön osaksi
           saattamiseen tarkoitettujen välineiden vastaavien osien suhde.
   (6)     Tässä direktiivissä säädetyt toimenpiteet ovat ajokortteja käsittelevän komitean
           lausunnon mukaiset,
   ON HYVÄKSYNYT TÄMÄN DIREKTIIVIN:
                                                 1 artikla
   Muutetaan direktiivin 2006/126/EY liite II tämän direktiivin liitteen mukaisesti.
                                                 2 artikla
   1.        Jäsenvaltioiden on annettava ja julkaistava tämän direktiivin noudattamisen
             edellyttämät lait, asetukset ja hallinnolliset määräykset viimeistään 1 päivänä
             marraskuuta 2020. Niiden on viipymättä toimitettava nämä säännökset kirjallisina
             komissiolle.
             Jäsenvaltioiden on sovellettava näitä säännöksiä 1 päivästä marraskuuta 2020.
             Näissä jäsenvaltioiden antamissa säädöksissä on viitattava tähän direktiiviin tai niihin
             on liitettävä tällainen viittaus, kun ne julkaistaan virallisesti. Jäsenvaltioiden on
             säädettävä siitä, miten viittaukset tehdään.
   2.        Jäsenvaltioiden on toimitettava tässä direktiivissä säännellyistä kysymyksistä
             antamansa keskeiset kansalliset säännökset kirjallisina komissiolle.
                                                 3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on
   julkaistu Euroopan unionin virallisessa lehdessä.
                                                 4 artikla
   Tämä direktiivi on osoitettu kaikille jäsenvaltioille.
   Tehty Brysselissä 4.5.2020
                                                   Komission puolesta
                                                   Puheenjohtaja
                                                   Ursula VON DER LEYEN
FI                                                   2                                                FI
 ---documentbreak---                          EUROOPAN
                         KOMISSIO
                                               Bryssel 4.5.2020
                                               C(2020) 2665 final
                                               ANNEX
                                       LIITE
                                    asiakirjaan
                                Komission direktiivi
   ajokorteista annetun Euroopan parlamentin ja neuvoston direktiivin 2006/126/EY
                                  muuttamisesta
FI                                                                                FI
 ---pagebreak---                                                LIITE
   Muutetaan direktiivin 2006/126/EY liite II seuraavasti:
   (a)    Korvataan 5.1.3 kohta seuraavasti:
          ”5.1.3. BE-, C-, CE-, C1-, C1E-, D-, DE-, D1- ja D1E-luokan ajoneuvoja koskevat
          erityissäännökset:
                 Jäsenvaltiot voivat päättää, että 5.1.2 kohdassa tarkoitettuja merkintöjä ajo-
                 oikeuden rajoittamisesta automaattivaihteisiin ajoneuvoihin ei tehdä BE-, C-,
                 CE-, C1-, C1E-, D-, DE-, D1- ja D1E-luokan ajokorttiin, jos hakijalla on
                 ennestään ajokortti, joka oikeuttaa käsivälitteisellä vaihteistolla varustetun
                 ajoneuvon kuljettamiseen vähintään yhdessä seuraavista ajoneuvoluokista: B,
                 BE, C, CE, C1, C1E, D, DE, D1 tai D1E; lisäksi hakijan on pitänyt suorittaa
                 ajotaitoa ja ajotapaa koskevan testin aikana 8.4 kohdassa kuvatut toimet.”
   (b)    Korvataan 5.2 kohdan toisen alaotsikon ”A2-luokka” toinen alakohta seuraavasti:
          ”Jos moottoripyörässä on polttomoottori, moottorin sylinteritilavuuden on oltava
          vähintään 250 cm3.”
FI                                               1                                              FI


title: KOMISSION DELEGOITU DIREKTIIVI (EU) …/…, Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tieteen ja tekniikan kehitykseen siltä osin kuin on kyse poikkeuksen myöntämisestä bis(2-etyyliheksyyli)ftalaatin (DEHP) käytölle muovikomponenteissa magneettikuvauksen (MRI) vastaanotinkeloissa

text:
               PERUSTELUT

               1.DELEGOIDUN SÄÄDÖKSEN TAUSTA

               Tällä komission delegoidulla direktiivillä muutetaan tiettyjen vaarallisten aineiden käytön rajoittamisesta sähkö- ja elektroniikkalaitteissa annetun Euroopan parlamentin ja neuvoston direktiivin 2011/65/EU (uudelleenlaadittu)
                  1
                (RoHS-direktiivi) liitettä IV sen mukauttamiseksi tekniikan ja tieteen kehitykseen. Kyse on poikkeuksesta, joka koskee tiettyjä käyttötarkoituksia, joissa käytetään bis(2-etyyliheksyyli)ftalaattia (DEHP).

               RoHS-direktiivin 4 artiklalla rajoitetaan tiettyjen vaarallisten aineiden käyttöä sähkö- ja elektroniikkalaitteissa. Direktiivin liitteessä II luetellaan seuraavat 10 ainetta, joiden käyttöä rajoitetaan: lyijy, elohopea, kadmium, kuudenarvoinen kromi, polybromibifenyylit (PBB), polybromidifenyylieetterit (PBDE), bis(2-etyyliheksyyli)ftalaatti (DEHP), butyylibentsyyliftalaatti (BBP), dibutyyliftalaatti (DBP) ja di-isobutyyliftalaatti (DIBP). DEHP, BBP, DBP ja DIBP lisättiin luetteloon komission delegoidulla direktiivillä (EU) 2015/863
                  2
               . Niiden käyttö kielletään RoHS-direktiivin soveltamisalaan kuuluvissa lääkinnällisissä laitteissa 22. heinäkuuta 2021 alkaen.

               RoHS-direktiivin liitteissä III ja IV luetellaan tiettyihin käyttötarkoituksiin tarkoitettujen sähkö- ja elektroniikkalaitteiden materiaalit ja komponentit, joille myönnetään poikkeus RoHS-direktiivin 4 artiklan 1 kohdassa tarkoitetusta ainerajoituksista. RoHS-direktiivin 5 artiklassa säädetään liitteiden III ja IV mukauttamisesta tieteen ja tekniikan kehitykseen (poikkeusten myöntämisen, uusimisen ja kumoamisen osalta). RoHS-direktiivin 5 artiklan 1 kohdan a alakohdan mukaan poikkeuksia saa sisällyttää liitteisiin III ja IV ainoastaan, jos tällainen sisällyttäminen ei vaikuta heikentävästi asetuksen (EY) N:o 1907/2006 (REACH)
                  3
                mukaiseen ympäristön- ja terveydensuojeluun ja kun jokin seuraavista edellytyksistä täyttyy:

               –niiden poistaminen tai korvaaminen suunnittelumuutoksilla tai materiaaleilla ja komponenteilla, jotka eivät edellytä liitteessä II lueteltujen materiaalien tai aineiden käyttöä, on tieteellisistä tai teknisistä syistä mahdoton toteuttaa;

               –korvaavien aineiden luotettavuutta ei pystytä varmistamaan;

               –korvaamisesta ympäristölle, terveydelle ja kuluttajien turvallisuudelle aiheutuvat kokonaishaitat ovat todennäköisesti merkittävämpiä kuin niistä ympäristölle, terveydelle ja kuluttajien turvallisuudelle koituvat kokonaishyödyt.

               Poikkeuksia ja niiden kestoa koskevissa päätöksissä on otettava huomioon korvaavien aineiden saatavuus ja korvaamisen sosioekonomiset vaikutukset. Poikkeusten kestoa koskevissa päätöksissä on otettava huomioon mahdolliset vaikutukset innovointiin. Poikkeuksen kokonaisvaikutuksiin on sovellettava tarvittaessa elinkaariajattelua.

               RoHS-direktiivin 5 artiklan 1 kohdassa säädetään, että komissio sisällyttää tiettyihin käyttötarkoituksiin tarkoitettujen sähkö- ja elektroniikkalaitteiden materiaalit ja komponentit liitteissä III ja IV oleviin luetteloihin yksittäisillä delegoiduilla säädöksillä mainitun direktiivin 20 artiklan mukaisesti. RoHS-direktiivin 5 artiklan 3 kohdassa ja liitteessä V vahvistetaan menettely poikkeushakemusten jättämiseksi.

               2.SÄÄDÖKSEN HYVÄKSYMISTÄ EDELTÄNEET KUULEMISET

               Komissio saa talouden toimijoilta usein pyyntöjä
                  4
                RoHS-direktiivin (5 artiklan 3 kohdan ja liitteen V) mukaisten poikkeusten myöntämisestä tai uusimisesta.

               Komissio vastaanotti 12. syyskuuta 2018 hakemuksen, joka koski uuden poikkeuksen myöntämistä DEHP:n käytölle polyvinyylikloridissa (PVC) kelakaapeleiden jännitteenpoistimissa, joita käytetään magneettikuvauksen (MRI) laitteissa. Komissio käynnisti marraskuussa 2018 tutkimuksen
                  5
                vaaditun teknisen ja tieteellisen arvioinnin tekemiseksi uutta poikkeusta koskevasta hakemuksesta. Tutkimus saatettiin päätökseen vuonna 2020. Siihen sisältyi kahdeksan viikon pituinen sidosryhmien verkkokuuleminen, johon ei saatu kannanottoja. Kuulemisesta annettiin tietoa hankkeen verkkosivustolla
                  6
               .

               Komissio vastaanotti 2. lokakuuta 2019 samankaltaisen pyynnön, joka koski uuden poikkeuksen myöntämistä DEHP:n käytölle MRI-vastaanotinkelojen muovikomponenteissa. Koska nämä kaksi pyyntöä olivat samankaltaisia ja koska oli tarpeen saada lisätietoja korvaavien aineiden saatavuudesta ja sosioekonomisista näkökohdista, komissio käynnisti marraskuussa 2019 perusteellisen tutkimuksen
                  7
               , joka saatettiin päätökseen kesäkuussa 2020.

               Kahdeksan viikon pituisen kuulemisen aikana sidosryhmille tiedotettiin uusista vaiheista ja tietoa oli saatavilla hankkeen verkkosivulla
                  8
               . Kuulemisen aikana ei saatu kannanottoja, mutta tietojenkeruun yhteydessä haastateltiin muita MRI-valmistajia kuin hakijaa.

               Komissio kuuli RoHS-direktiivin nojalla annettavia delegoituja säädöksiä käsittelevää jäsenvaltioiden asiantuntijaryhmää 23. helmikuuta 2021. Muutamat asiantuntijoista pitivät esitettyjä luonnoksia hyväksyttävinä, mutta suuri osa heistä ei ilmaissut mielipidettään. Komissio on toteuttanut kaikki tarvittavat vaiheet, jotka koskevat 5 artiklan 3–7 kohdan mukaisia poikkeuksia ainerajoituksista.
                  9
                Se ilmoitti neuvostolle ja Euroopan parlamentille kaikista tähän liittyvistä toimista.

               Teknisissä ja tieteellisissä arviointiraporteissa korostettiin seuraavaa:

               ·Ensimmäinen pyyntö koski DEHP:n käyttöä PVC-kaapeleiden jännitteenpoistimissa MRI-vastaanotinkeloissa. Toinen pyyntö, joka oli kattavampi, koski DEHP:n käyttöä taipuisissa polymeereissä, joita käytetään MRI-vastaanotinkelojen muovikomponenteissa. Arvioinnissa todettiin, että yhteinen poikkeus olisi asianmukainen.

               ·Monille MRI-laitteille ei tällä hetkellä ole saatavilla DEHP-vapaita keloja. Kuitenkin ainakin yksi valmistaja toimittaa DEHP-vapaita MRI-komponentteja.

               ·Vaihtoehtojen ja korvaavien aineiden kehittäminen vaatii enemmän aikaa asianmukaisen ja laajan saatavuuden varmistamiseksi.

               ·Koska tällä hetkellä ei ole saatavilla riittäviä asianmukaisia vaihtoehtoisia teknologioita ja korvaavia aineita, poikkeuksen myöntämättä jättäminen johtaisi todennäköisesti puutteisiin sellaisten terveyspalvelujen tarjonnassa, jotka käyttävät alkuperäisiä MRI-keloja. Asianmukaisten diagnosointi- ja hoitolaitteiden puutteesta voisi aiheutua terveyshaittaa monille potilaille EU:ssa.

               3.DELEGOIDUN SÄÄDÖKSEN OIKEUDELLINEN SISÄLTÖ

               Vaikka DEHP:n käyttöä esineissä rajoitetaan REACH-asetuksen liitteessä XVII olevalla 51 kohdalla, RoHS-direktiivin soveltamisalaan kuuluvat sähkö- ja elektroniikkalaitteet on vapautettu tästä rajoituksesta. Arvioinnin tulokset osoittavat, että poikkeuksen myöntäminen ei heikentäisi REACH-asetuksen mukaista ympäristön ja terveyden suojelua. Näin ollen se täyttäisi RoHS-direktiivin 5 artiklassa säädetyn edellytyksen.

               Lisäksi poikkeusta koskevat pyynnöt täyttävät ainakin yhden RoHS-direktiivin 5 artiklan 1 kohdan a alakohdassa luetelluista kriteereistä: korvaavien aineiden luotettavuutta ei pystytä varmistamaan riittävällä tavalla, ja korvaamisesta ympäristölle, terveydelle ja kuluttajien turvallisuudelle aiheutuvat kokonaishaitat ovat todennäköisesti merkittävämpiä, kuin niistä ympäristölle, terveydelle ja kuluttajien turvallisuudelle koituvat kokonaishyödyt.

               Kun otetaan huomioon valmistajien jatkuvat pyrkimykset löytää luotettava ja laajalti saatavilla oleva vaihtoehto, pyynnön mukainen poikkeuksen voimassaoloaika, joka päättyy 1. tammikuuta 2024, ei todennäköisesti vaikuta kielteisesti innovointiin. Sen vuoksi poikkeus olisi myönnettävä pyydetyksi voimassaoloajaksi.

               Ehdotetulla säädöksellä myönnetään poikkeus RoHS-direktiivin liitteessä II oleviin ainerajoituksiin. Poikkeus on määrä sisällyttää direktiivin liitteeseen IV (joka koskee rajoituksesta vapautettuja lääkinnällisten laitteiden ja tarkkailu- ja valvontalaitteiden erityisiä käyttötarkoituksia), jotta DEHP:tä voidaan käyttää tietyissä käyttötarkoituksissa.

               Sääntelytapa on delegoitu direktiivi RoHS-direktiivin mukaisesti. Delegoitu direktiivi täyttää RoHS-direktiivin 5 artiklan 1 kohdan a alakohdassa säädetyt asiaankuuluvat vaatimukset.

               Delegoidun direktiivin tavoitteena on edistää ihmisten terveyden ja ympäristön suojelua ja yhdenmukaistaa sähkö- ja elektroniikkatuotteiden sisämarkkinoiden toimintaa koskevia säännöksiä sallimalla muutoin kiellettyjen aineiden tietyt käyttötarkoitukset RoHS-direktiivin mukaisesti sekä RoHS-direktiivissä vahvistetun, liitteiden III ja IV mukauttamista tieteen ja tekniikan kehitykseen koskevan menettelyn mukaisesti.

               Delegoidulla direktiivillä ei ole vaikutuksia EU:n talousarvioon.

               KOMISSION DELEGOITU DIREKTIIVI (EU) …/…,

               annettu 11.8.2021,

               Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tieteen ja tekniikan kehitykseen siltä osin kuin on kyse poikkeuksen myöntämisestä bis(2-etyyliheksyyli)ftalaatin (DEHP) käytölle muovikomponenteissa magneettikuvauksen (MRI) vastaanotinkeloissa

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU
                  10
                ja erityisesti sen 5 artiklan 1 kohdan a alakohdan,

               sekä katsoo seuraavaa:

               (1)Direktiivissä 2011/65/EU edellytetään jäsenvaltioiden varmistavan, etteivät markkinoille saatetut sähkö- ja elektroniikkalaitteet sisällä mainitun direktiivin liitteessä II lueteltuja vaarallisia aineita. Kyseistä rajoitusta ei sovelleta tiettyihin käyttötarkoituksiin, jotka luetellaan kyseisen direktiivin liitteessä IV.

               (2)Sähkö- ja elektroniikkalaitteiden eri luokat, joihin direktiiviä 2011/65/EU sovelletaan, luetellaan mainitun direktiivin liitteessä I.

               (3)Bis(2-etyyliheksyyli)ftalaatti (DEHP) on rajoitusten kohteena oleva aine, joka luetellaan direktiivin 2011/65/EU, sellaisena kuin se on muutettuna komission delegoidulla direktiivillä (EU) 2015/863
                  11
               , liitteessä II. DEHP:tä ei saa 22 päivästä heinäkuuta 2021 alkaen käyttää lääkinnällisissä laitteissa, mukaan lukien in vitro         -lääkinnälliset laitteet, yli sallitun enimmäispitoisuuden, joka on 0,1 painoprosenttia homogeenisessa materiaalissa.

               (4)Komissio vastaanotti 12 päivänä syyskuuta 2018 ja 2 päivänä lokakuuta 2019 direktiivin 2011/65/EU 5 artiklan 3 kohdan mukaisesti laaditut hakemukset, jotka koskivat poikkeuksen sisällyttämistä mainitun direktiivin liitteeseen IV, jotta DEHP:tä voidaan käyttää muovikomponenteissa magneettikuvauksessa (MRI) käytettävissä vastaanotinkeloissa, jäljempänä ’pyydetty poikkeus’.

               (5)Poikkeusta koskevien hakemusten arvioimiseksi tehtiin kaksi teknistä ja tieteellistä arviointitutkimusta. Ensimmäinen tutkimus
                  12
                kattoi ensimmäisen vastaanotetun hakemuksen. Koska toinen hakemus oli samankaltainen kuin ensimmäinen, toisessa tutkimuksessa
                  13
                arvioitiin molempia hakemuksia yhdessä. Hakemusten arvioinnissa otettiin huomioon teknisesti käyttökelpoisten ja luotettavien korvaavien aineiden saatavuus ja korvaamisen sosioekonomiset vaikutukset. Arvioinnissa todettiin, ettei markkinoilla ole riittävästi saatavilla soveltuvia DEHP:n vaihtoehtoja ja että poikkeuksen myöntämättä jättäminen johtaisi todennäköisesti siihen, että korvaamisesta ympäristölle, terveydelle ja turvallisuudelle koituvat kokonaishaitat olisivat merkittävämmät kuin sen hyödyt. Arvioinnin yhteydessä järjestettiin direktiivin 2011/65/EU 5 artiklan 7 kohdassa vaadittuja sidosryhmien kuulemisia. Kuulemisten aikana saadut kommentit julkaistiin asiaa koskevalla verkkosivustolla.

               (6)Pyydetty poikkeus on Euroopan parlamentin ja neuvoston asetuksen (EY) N:o 1907/2006
                  14
                mukainen eikä näin ollen vaikuta heikentävästi siinä säädettyyn ympäristön- ja terveydensuojeluun.

               (7)Sen vuoksi on aiheellista myöntää pyydetty poikkeus sisällyttämällä sen piiriin kuuluvat käyttötarkoitukset direktiivin 2011/65/EU liitteeseen IV.

               (8)Sen varmistamiseksi, että MRI-vastaanotinkelojen yhteensopivia muovikomponentteja on laajalti terveyspalvelujen saatavilla unionin markkinoilla, ja sen mahdollistamiseksi, että soveltuvien ja laajasti saatavilla olevien vaihtoehtojen kehittämiseen on aikaa, pyydetty poikkeus olisi myönnettävä 1 päivään tammikuuta 2024 saakka direktiivin 2011/65/EU 5 artiklan 2 kohdan ensimmäisen alakohdan mukaisesti. Ottaen huomioon tulokset, joita on saatu käynnissä olevista ponnisteluista luotettavan korvaavan aineen löytämiseksi, poikkeuksen voimassaololla tuskin on kielteisiä vaikutuksia innovointiin.

               (9)Sen vuoksi direktiiviä 2011/65/EU olisi muutettava.

               (10)Oikeusvarmuuden vuoksi ja jotta voidaan suojata kyseisiä lääkinnällisiä laitteita toimittavien toimijoiden perustellut odotukset siitä, että pyydettyä poikkeusta sovellettaisiin kyseisen rajoitetun aineen käyttökiellon voimaantulopäivänä, ja koska ei ole perusteltua syytä aiheuttaa häiriöitä kyseisten lääkinnällisten laitteiden toimituksiin käyttökiellon voimaantulolla, tämän direktiivin olisi tultava voimaan kiireellisesti ja sitä olisi sovellettava taannehtivasti 21 päivästä heinäkuuta 2021,

               ON HYVÄKSYNYT TÄMÄN DIREKTIIVIN:

               1 artikla

               Muutetaan direktiivin 2011/65/EU liite IV tämän direktiivin liitteen mukaisesti.

               2 artikla

               1.Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään [tämän direktiivin voimaantulopäivää seuraavan viidennen kuukauden viimeisenä päivänä]. Niiden on viipymättä toimitettava nämä säädökset kirjallisina komissiolle.

               Jäsenvaltioiden on sovellettava näitä säännöksiä 1 päivästä heinäkuuta 2021.

               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

               2.Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.

               3 artikla

               Tämä direktiivi tulee voimaan sinä päivänä, jona se julkaistaan Euroopan unionin virallisessa lehdessä.

               4 artikla

               Tämä direktiivi on osoitettu kaikille jäsenvaltioille.

               Tehty Brysselissä 11.8.2021

                     Komission puolesta

                     Puheenjohtaja
                     Ursula VON DER LEYEN

                     (1)

                        EUVL L 174, 1.7.2011, s. 88.

                     (2)

                        EUVL L 137, 4.6.2015, s. 10.

                     (3)

                        Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH) ja Euroopan kemikaaliviraston perustamisesta (EUVL L 396, 30.12.2006, s. 1).

                     (4)

                  http://ec.europa.eu/environment/waste/rohs_eee/adaptation_en.htm

                     (5)

                        Tutkimuksen loppuraportti (”Pack 17”), ks.
                  https://op.europa.eu/en/publication-detail/-/publication/df0ab036-8b52-11ea-812f-01aa75ed71a1/language-en/format-PDF/source-146143357

                     (6)

                        Kuulemisaika: 18. maaliskuuta – 17. toukokuuta 2019;
                  https://rohs.exemptions.oeko.info/

                     (7)

                        Tutkimuksen loppuraportti (”Pack 20”), ks.
                  https://op.europa.eu/en/publication-detail/-/publication/185e9d5b-d5fc-11ea-adf7-01aa75ed71a1/language-en/format-PDF/source-146144567

                     (8)

                        Kuulemisaika: 10. tammikuuta – 20. helmikuuta 2020;
                  https://rohs.exemptions.oeko.info/

                     (9)

                        Luettelo tarvittavista hallinnollisista vaiheista on saatavilla
                  komission verkkosivustolla
                  . Menettelyn meneillään olevaan vaiheeseen voi tutustua kunkin delegoidun säädöksen luonnoksen osalta delegoituja säädöksiä koskevassa toimielinten välisessä rekisterissä osoitteessa
                  https://webgate.ec.europa.eu/regdel/#/home
                  .

                     (10)

                        EUVL L 174, 1.7.2011, s. 88.

                     (11)

                        Komission delegoitu direktiivi (EU) 2015/863, annettu 31 päivänä maaliskuuta 2015, Euroopan parlamentin ja neuvoston direktiivin 2011/65/EU liitteen II muuttamisesta rajoitusten kohteena olevien aineiden luettelon osalta (EUVL L 137, 4.6.2015, s. 10).

                     (12)

                        Tutkimuksen loppuraportti (”Pack 17”), ks.
                  https://op.europa.eu/en/publication-detail/-/publication/df0ab036-8b52-11ea-812f-01aa75ed71a1/language-en/format-PDF/source-146143357
                  .

                     (13)

                        Tutkimuksen loppuraportti (”Pack 20”), ks.
                  https://op.europa.eu/en/publication-detail/-/publication/185e9d5b-d5fc-11ea-adf7-01aa75ed71a1/language-en/format-PDF/source-146144567
                  .

                     (14)

                        Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

    ---documentbreak---

               LIITE

               Lisätään direktiivin 2011/65/EU liitteeseen IV kohta 46 seuraavasti:

                        ”46.

                        Bis(2-etyyliheksyyli)ftalaatti (DEHP) MRI-vastaanotinkelojen muovikomponenteissa.

                        Päättyy 1. tammikuuta 2024.”


title: KOMISSION DELEGOITU DIREKTIIVI (EU) …/…, direktiivin 2010/43/EU muuttamisesta kestävyysriskien ja kestävyystekijöiden ottamiseksi huomioon siirtokelpoisiin arvopapereihin kohdistuvaa yhteistä sijoitustoimintaa harjoittavien yritysten (yhteissijoitusyritykset) osalta

text:
               PERUSTELUT

               1.DELEGOIDUN SÄÄDÖKSEN TAUSTA

               Tämä direktiivi on osa kestävää kehitystä koskevaa laajempaa komission aloitetta. Se luo perustan EU:n puitekehykselle, jolla kestävyysnäkökohdat otetaan rahoitusjärjestelmän ytimeen, jotta voidaan tukea Euroopan talouden muuttamista vihreämmäksi ja sopeutumiskykyisemmäksi kiertotaloudeksi Euroopan vihreän kehityksen ohjelman
                  1
                tavoitteiden mukaisesti.

               Vuoden 2016 Pariisin ilmastosopimuksen ja YK:n kestävän kehityksen toimintaohjelman 2030 hyväksymisen jälkeen komissio ilmoitti kestävän kasvun rahoitusta koskevassa toimintasuunnitelmassa
                  2
                aikomuksesta selventää kestävyysnäkökohtien sisällyttämistä niin kutsuttuihin luottamusvelvollisuuksiin alakohtaisessa lainsäädännössä. Euroopan vihreän kehityksen ohjelmaa koskevassa tiedonannossa vahvistetaan tarve pitkän aikavälin signaaleille, joilla rahoitus- ja pääomavirtoja ohjataan ympäristösijoittamiseen ja vältetään hukkainvestointeja. Tämä delegoitu direktiivi edistää tätä erityistavoitetta.

               Komission direktiivillä 2010/43/EU
                  3
                pannaan täytäntöön direktiivi 2009/65/EY
                  4
                määrittelemällä tarkemmin muun muassa organisaatiovaatimukset, eturistiriitojen tyyppien tunnistaminen, liiketoiminnan harjoittaminen ja riskien hallinta yhteissijoitusyritysten rahastoyhtiöiden osalta. Tällä direktiivillä muutetaan komission direktiiviä 2010/43/EU. Siinä selvennetään rahastoyhtiöitä koskevia vaatimuksia kestävyysriskien ja -kysymysten huomioon ottamisen kannalta.

               Tämä direktiivi perustuu Euroopan arvopaperimarkkinaviranomaisen (EAMV) teknisten neuvojen loppuraporttiin
                  5
               . Teknisissä neuvoissa todetaan, että direktiivi 2010/43/EU vaatii lisäselvennyksiä kestävyysriskien ja -tekijöiden huomioon ottamisen kannalta, ja siinä yksilöidään erityisiä säännöksiä tältä osin.

               Tässä direktiivissä selvennetään siirtokelpoisiin arvopapereihin kohdistuvaa yhteistä sijoitustoimintaa harjoittavien yritysten (yhteissijoitusyritykset) nykyistä velvoitetta ottaa huomioon kestävyysriskit. Selvennyksellä ei oteta käyttöön riskien luokittelua. Tässä direktiivissä selvennetään myös joitakin kestävyyteen liittyvien tietojen antamisesta rahoituspalvelusektorilla annetun asetuksen seurauksia, etenkin silloin kun yhteissijoitusyritysten rahastoyhtiöt luovuttavat haitallisten kestävyysvaikutusten huomioon ottamiseen liittyviä tietoja.

               Tällä direktiivillä ja muilla alakohtaisilla delegoiduilla säädöksillä, joilla mukautetaan luottamusvelvollisuutta ja soveltuvuustestiä koskevia sääntöjä, vahvistetaan edelleen  kestävyyteen liittyvien tietojen antamisesta rahoituspalvelusektorilla
                  6
                annettua asetusta,  EU:n ilmastosiirtymää koskevien vertailuarvojen, EU:n Pariisin sopimuksen mukaisten vertailuarvojen ja vertailuarvojen kestävyyteen liittyvien tietojen antamisen osalta
                  7
               annettua asetusta ja  EU:n kestävää toimintaa koskevasta luokitusjärjestelmästä
                  8
               annettua asetusta. Näissä säännöissä kestävyysnäkökohdat otetaan mukaan sijoitus-, neuvonta- ja tiedotusprosesseihin johdonmukaisesti eri aloilla. Ne ankkuroivat ympäristöön, yhteiskuntaan ja hallintoon (kestävään kehitykseen) liittyvät näkökohdat rahoitusjärjestelmän ytimeen, niin että voidaan edesauttaa Euroopan talouden muuttamista vihreämmäksi, vähähiiliseksi, sopeutumiskykyisemmäksi ja resurssitehokkaaksi kiertotaloudeksi.

               2.SÄÄDÖKSEN HYVÄKSYMISTÄ EDELTÄNEET KUULEMISET

               Komissio pyysi 24. heinäkuuta 2018 EAMV:tä laatimaan tekniset neuvot mahdollisista muutoksista direktiivin 2009/65/EY nojalla hyväksyttäviin delegoituihin säädöksiin kestävyysriskien ja -tekijöiden huomioon ottamisen osalta.

               EAMV julkaisi loppuraporttinsa komissiolle annetuista teknisistä neuvoista 30. huhtikuuta 2019. Neuvoissa otettiin huomioon näkemykset, joita sidosryhmät esittivät 19.12.2018–19.2.2019 järjestetyissä julkisissa kuulemisissa. Niihin sisältyy kustannus-hyötyanalyysi. Sen lisäksi EAMV järjesti avoimen kuulemistilaisuuden 4. helmikuuta 2019 saadakseen lisää palautetta. Myös EAMV:n arvopaperimarkkina-alan osallisryhmää kuultiin.

               Komissio käynnisti 22. marraskuuta 2019 jäsenvaltioiden kuulemisen; Euroopan arvopaperikomitean asiantuntijaryhmää kuultiin asianmukaisesti.

               Paremman sääntelyn periaatteita noudattaen julkaistiin ehdotusluonnos 8. kesäkuuta 2020 ja 6. heinäkuuta 2020 välisenä aikana järjestettyä kuulemista varten. Palautteen asianmukaisen tarkastelun jälkeen perusteluosan tekstiin tehtiin uusia muutoksia.

               3.DELEGOIDUN SÄÄDÖKSEN OIKEUDELLINEN SISÄLTÖ

               Tämän direktiivin oikeusperusta on esitetty direktiivin 2009/65/EY 12 artiklan 3 kohdassa, 14 artiklan 2 kohdassa ja 51 artiklan 4 kohdassa.

               Tämä direktiivi koskee seuraavia direktiivin 2010/43 muutoksia:

               1 artiklan 1 kohdassa annetaan ’kestävyysriskien’ määritelmä, joka on yhdenmukainen asetuksen (EU) 2019/2088 2 artiklan 22 kohdassa esitetyn ’kestävyysriskien’ määritelmän kanssa.

               1 artiklan 2 kohdassa lisätään direktiivin 2010/43/EU 4 artiklan 1 kohdan ensimmäiseen alakohtaan menettelyjä ja organisaatiota koskevista yleisistä vaatimuksista rahastoyhtiöitä koskeva velvollisuus ottaa huomioon kestävyysriskit.

               1 artiklan 3 kohdassa edellytetään, että rahastoyhtiöillä on tarvittavat voimavarat ja asiantuntemus ottaa kestävyysriskit tehokkaasti huomioon, muuttamalla direktiivin 2010/43/EU 5 artiklaa.

               1 artiklan 4 kohdassa sijoitusyhtiöitä vaaditaan ottamaan kestävyysriskit huomioon suhteellisuusperiaatteen mukaisesti.

               1 artiklan 5 kohdassa varmistetaan, että rahastoyhtiön ylin johto on vastuussa kestävyysriskien huomioon ottamisesta.

               1 artiklan 6 kohdassa säädetään, että eturistiriitoja määritettäessä on otettava huomioon myös ne eturistiriidat, jotka voivat johtua kestävyysriskien huomioon ottamisesta.

               1 artiklan 7 kohdassa kestävyysriskit otetaan mukaan direktiivin 2010/43/EU 23 artiklan nojalla joko laadullisin tai määrällisin perustein asianmukaista huolellisuutta koskeviin vaatimuksiin. Kun rahastoyhtiöt tai mahdollisesti sijoitusyhtiöt ottavat huomioon sijoituspäätösten pääasialliset haitalliset vaikutukset kestävyystekijöihin, myös asianmukaista huolellisuutta koskevien vaatimusten on otettava ne asianmukaisesti huomioon.

               1 artiklan 8 kohdassa selvennetään, että direktiivin 2010/43/EU 38 artiklaan perustuvissa riskienhallintaperiaatteissa on otettava huomioon myös yhteissijoitusyrityksiin kohdistuvat kestävyysriskit.

               KOMISSION DELEGOITU DIREKTIIVI (EU) …/…,

               annettu 21.4.2021,

               direktiivin 2010/43/EU muuttamisesta kestävyysriskien ja kestävyystekijöiden ottamiseksi huomioon siirtokelpoisiin arvopapereihin kohdistuvaa yhteistä sijoitustoimintaa harjoittavien yritysten (yhteissijoitusyritykset) osalta

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon siirtokelpoisiin arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta 13 päivänä heinäkuuta 2009 annetun Euroopan parlamentin ja neuvoston direktiivin 2009/65/EY
                  9
                ja erityisesti sen 12 artiklan 3 kohdan, 14 artiklan 2 kohdan ja 51 artiklan 4 kohdan,

               sekä katsoo seuraavaa:

               (1)Siirtyminen vähähiiliseen, kestävämpään ja resurssitehokkaaseen kiertotalouteen kestävän kehityksen tavoitteiden mukaisesti on keskeinen tekijä unionin talouden pitkän aikavälin kilpailukyvyn varmistamisessa. Vuonna 2016 unioni teki Pariisin sopimuksen
                  10
               . Pariisin sopimuksen 2 artiklan 1 kohdan c alakohdassa asetetaan tavoitteeksi torjua ilmastonmuutosta entistä tehokkaammin muun muassa varmistamalla, että rahoitusvirrat tukevat vähän kasvihuonekaasupäästöjä tuottavaa ja ilmastonmuutoksen kestävää kehitystä.

               (2)Komissio pani merkille tämän haasteen ja esitti joulukuussa 2019 Euroopan vihreän kehityksen ohjelman
                  11
               . Vihreän kehityksen ohjelma on uusi kasvustrategia, jonka tavoitteena on tehdä unionista oikeudenmukainen ja vauras yhteiskunta, jonka talous on moderni, resurssitehokas ja kilpailukykyinen. Kasvihuonekaasujen nettopäästöistä pyritään eroon vuoteen 2050 mennessä, ja kasvuun pyritään lisäämättä resurssien käyttöä. Tavoite edellyttää, että sijoittajille annetaan heidän sijoitustensa osalta selkeitä signaaleja hukkainvestointien välttämiseksi ja kestävän rahoituksen hankkimiseksi.

               (3)Komissio julkaisi maaliskuussa 2018 kestävän kasvun rahoitusta koskevan toimintasuunnitelmansa
                  12
               , jossa esitetään kestävää rahoitusta koskeva kunnianhimoinen ja kattava strategia. Yksi toimintasuunnitelmassa asetetuista tavoitteista on ohjata pääomavirtoja kestävään sijoittamiseen kestävän ja osallistavan kasvun saavuttamiseksi. Toukokuussa 2018 julkaistu myöhempiä lainsäädäntöaloitteita tukeva vaikutusten arviointi
                  13
                osoitti tarpeen selventää, että rahastoyhtiöiden olisi otettava kestävyystekijät huomioon osana velvoitteitaan sijoittajia kohtaan. Rahastoyhtiöiden olisi siis arvioitava säännöllisesti paitsi kaikkia asiaankuuluvia rahoitusriskejä myös kaikkia asetuksessa (EU) 2019/2088 tarkoitettuja asiaankuuluvia kestävyysriskejä, joiden toteutumisella saattaisi olla sijoituksen arvoon tosiasiallinen tai mahdollinen kielteinen olennainen vaikutus. Komission direktiivissä 2010/43/EU
                  14
                ei viitata nimenomaisesti kestävyysriskeihin. Tästä syystä ja sen varmistamiseksi, että sisäiset menettelyt ja organisatoriset järjestelyt pannaan täytäntöön ja että niitä noudatetaan asianmukaisesti, on tarpeen selventää, että rahastoyhtiöiden prosesseissa, järjestelmissä ja sisäisessä valvonnassa  otetaan huomioon kestävyysriskit ja että näiden riskien analysoimiseksi tarvitaan teknisiä valmiuksia ja tietoja.

               (4)Jotta voidaan välttää epätasapuolisten toimintaedellytysten muodostuminen rahastoyhtiöille ja sijoitusyhtiöille, jotka eivät ole nimenneet rahastoyhtiötä, sekä välttää siihen liittyvä sisämarkkinoiden toiminnan pirstoutuminen, epäjohdonmukaisuus ja ennustamattomuus, olisi kestävyysriskien huomioon ottamista koskevia sääntöjä sovellettava myös sijoitusyrityksiin suhteellisuusperiaate huomioon ottaen.

               (5)Sijoittajansuojan korkean tason säilyttämiseksi rahastoyhtiöiden olisi yhteissijoitusyritysten etuja mahdollisesti vahingoittavia eturistiriitoja yksilöidessään otettava mukaan eturistiriidat, joita voi syntyä sen seurauksena, että kestävyysriskit otetaan huomioon yhtiöiden prosesseissa, järjestelmissä ja sisäisessä valvonnassa. Ristiriitoihin voi kuulua asianomaisen henkilöstön palkkioista tai henkilökohtaisista liiketoimista johtuvia ristiriitoja, sijoitusstrategioiden viherpesua, harhaanjohtavaa myyntiä tai vääristelyä mahdollisesti aiheuttavia eturistiriitoja ja saman rahastoyhtiön hallinnoimien eri yhteissijoitusyritysten välisiä eturistiriitoja.

               (6)Asetuksen (EU) 2019/2088 mukaisesti rahasto- tai sijoitusyhtiöiden, joiden on otettava huomioon sijoituspäätösten pääasialliset haitalliset vaikutukset kestävyystekijöihin tai jotka ottavat mainitut pääasialliset haitalliset vaikutukset huomioon vapaaehtoisesti, on ilmoitettava, kuinka niiden asianmukaisen huolellisuuden toimintaperiaatteissa otetaan pääasialliset haitalliset vaikutukset huomioon. Asetuksen (EU) 2019/2088 ja direktiivin 2010/43/EU välisen johdonmukaisuuden varmistamiseksi mainittu velvollisuus olisi esitettävä direktiivissä 2010/43/EU.

               (7)Sen vuoksi direktiiviä 2010/43/EU olisi muutettava,

               ON HYVÄKSYNYT TÄMÄN DIREKTIIVIN:

               1 artikla

               Muutokset direktiiviin 2010/43/EU

               Muutetaan direktiivi 2010/43/EU seuraavasti:

               1)Lisätään 3 artiklaan 11 ja 12 alakohta seuraavasti:

               ”11.
                     ’kestävyysriskillä’ Euroopan parlamentin ja neuvoston asetuksen (EU) 2019/2088* 2 artiklan 22 kohdassa määriteltyä kestävyysriskiä;

               12.
                     ‘kestävyystekijöillä’ asetuksen (EU) 2019/2088 2 artiklan 24 kohdassa määriteltyjä kestävyystekijöitä.

               _________________________________________________________________________

               *
                     Euroopan parlamentin ja neuvoston asetus (EU) 2019/2088, annettu 27 päivänä marraskuuta 2019, kestävyyteen liittyvien tietojen antamisesta rahoituspalvelusektorilla (EUVL L 317, 9.12.2019, s. 1).”;

               2)Lisätään 4 artiklan 1 kohtaan alakohta seuraavasti:

               ”Jäsenvaltioiden on varmistettava, että rahastoyhtiöt ottavat huomioon kestävyysriskit täyttäessään ensimmäisessä alakohdassa säädettyjä vaatimuksia.”;

               3)Lisätään 5 artiklaan 5 kohta seuraavasti:

               ”5.
                     Jäsenvaltioiden on varmistettava, että 1, 2 ja 3 kohtaa sovellettaessa rahastoyhtiöillä on tarvittavat voimavarat ja asiantuntemus ottaa kestävyysriskit tehokkaasti huomioon.”;

               4)Lisätään 5a artikla seuraavasti:

               ”5a artikla

               Sijoitusyhtiöiden velvollisuus sisällyttää kestävyysriskit yhteissijoitusyritysten hallintoon

               Jäsenvaltioiden on varmistettava, että rahastoyhtiöt sisällyttävät kestävyysriskit yhteissijoitusyritysten hallintoon ottaen huomioon sijoitusyhtiöiden liiketoiminnan luonteen, laajuuden ja monimutkaisuuden.”;

               5)Lisätään 9 artiklan 2 kohtaan g alakohta seuraavasti:

               ”g)
                     vastaa siitä, että kestävyysriskit otetaan huomioon a–f alakohdassa tarkoitetussa toiminnassa.”;

               6)Lisätään 17 artiklaan 3 kohta seuraavasti:

               ”3.
                     Jäsenvaltioiden on varmistettava, että kun rahastoyhtiöt määrittävät yhteissijoitusyritysten etuja mahdollisesti vahingoittavia eturistiriitoja, ne ottavat mukaan eturistiriidat, joita voi syntyä sen seurauksena, että kestävyysriskit otetaan huomioon yhtiöiden prosesseissa, järjestelmissä ja sisäisessä valvonnassa.”;

               7)Lisätään 23 artiklaan 5 ja 6 kohta seuraavasti:

               ”5.
                     ”Jäsenvaltioiden on vaadittava, että rahastoyhtiöt ottavat huomioon kestävyysriskit täyttäessään 1–4 kohdassa säädettyjä vaatimuksia.

               6.
                     Jäsenvaltioiden on varmistettava, että kun rahastoyhtiöt tai mahdollisesti sijoitusyhtiöt ottavat huomioon sijoituspäätösten pääasialliset haitalliset vaikutukset kestävyystekijöihin, kuten esitetään asetuksen (EU) 2019/2088 4 artiklan 1 kohdan a alakohdassa tai vaaditaan mainitun asetuksen 4 artiklan 3 tai 4 kohdassa, mainitut rahastoyhtiöt tai sijoitusyhtiöt ottavat tällaiset pääasialliset haitalliset vaikutukset huomioon täyttäessään tämän artiklan 1–4 kohdassa säädettyjä vaatimuksia.”;

               8)Korvataan 38 artiklan 1 kohdan toinen alakohta seuraavasti:

               ”Riskienhallintaperiaatteiden on käsitettävä sellaiset menettelyt, joiden avulla rahastoyhtiö voi arvioida kuhunkin hoitamaansa yhteissijoitusyritykseen kohdistuvat markkina-, likviditeetti-, kestävyys- ja vastapuoliriskit sekä kaikki muut riskit, toimintariskit mukaan luettuina, jotka voivat olla rahastoyhtiön hoitaman yksittäisen yhteissijoitusyrityksen kannalta olennaisia.”.

               2 artikla

               Saattaminen osaksi kansallista lainsäädäntöä

               1.Jäsenvaltioiden on annettava ja julkaistava viimeistään [Julkaisutoimisto lisää päivämäärän – Euroopan unionin virallisessa lehdessä julkaisemista seuraavan yhdennentoista kuukauden viimeinen päivä] mennessä tämän direktiivin noudattamisen edellyttämät lait, asetukset ja hallinnolliset määräykset. Niiden on viipymättä toimitettava nämä säännökset kirjallisina komissiolle.

               Niiden on sovellettava näitä säännöksiä [Julkaisutoimisto lisää päivämäärän – Euroopan unionin virallisessa lehdessä julkaisemista seuraavan kahdennentoista kuukauden ensimmäinen päivä].

               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

               2.Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.

               3 artikla

               Voimaantulo

               Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               4 artikla

               Osoitus

               Tämä direktiivi on osoitettu kaikille jäsenvaltioille.

               Tehty Brysselissä 21.4.2021

                     Komission puolesta

                     Puheenjohtaja
                     Ursula VON DER LEYEN

                     (1)

                        Komission tiedonanto Euroopan parlamentille, Eurooppa-neuvostolle, neuvostolle, Euroopan talous- ja sosiaalikomitealle ja alueiden komitealle: Euroopan vihreän kehityksen ohjelma (COM(2019) 640 final).

                     (2)

                        Komission tiedonanto Euroopan parlamentille, Eurooppa-neuvostolle, neuvostolle, Euroopan keskuspankille, Euroopan talous- ja sosiaalikomitealle ja alueiden komitealle: Kestävän kasvun rahoitusta koskeva toimintasuunnitelma (COM(2018) 97 final).

                     (3)

                        Komission direktiivi 2010/43/EU, annettu 1 päivänä heinäkuuta 2010, Euroopan parlamentin ja neuvoston direktiivin 2009/65/EY täytäntöönpanosta organisaatiovaatimusten, eturistiriitojen, liiketoiminnan harjoittamisen, riskienhallinnan sekä säilytysyhteisön ja rahastoyhtiön välisen sopimuksen sisällön osalta (EUVL L 176, 10.7.2010, s. 42).

                     (4)

                        Euroopan parlamentin ja neuvoston direktiivi 2009/65/EY, annettu 13 päivänä heinäkuuta 2009, siirtokelpoisiin arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta (EUVL L 302, 17.11.2009, s. 32).

                     (5)

                        Final Report - ESMA’s technical advice to the European Commission on integrating sustainability risks and factors in the UCITS Directive and AIFMD (ESMA34-45-688).

                     (6)

                        Euroopan parlamentin ja neuvoston asetus (EU) 2019/2088, annettu 27 päivänä marraskuuta 2019, kestävyyteen liittyvien tietojen antamisesta rahoituspalvelusektorilla (EUVL L 317, 9.12.2019, s. 1).

                     (7)

                        Euroopan parlamentin ja neuvoston asetus (EU) 2019/2089, annettu 27 päivänä marraskuuta 2019, asetuksen (EU) 2016/1011 muuttamisesta EU:n ilmastosiirtymää koskevien vertailuarvojen, EU:n Pariisin sopimuksen mukaisten vertailuarvojen ja vertailuarvojen kestävyyteen liittyvien tietojen antamisen osalta (EUVL L 317, 9.12.2019, s. 17).

                     (8)

                        Euroopan parlamentin ja neuvoston asetus kestävää sijoittamista helpottavasta kehyksestä (ei vielä julkaistu).

                     (9)

                        EUVL L 302, 17.11.2009, s. 32.

                     (10)

                        Neuvoston päätös (EU) 2016/1841, annettu 5 päivänä lokakuuta 2016, ilmastonmuutosta koskevan Yhdistyneiden kansakuntien puitesopimuksen nojalla hyväksytyn Pariisin sopimuksen tekemisestä Euroopan unionin puolesta (EUVL L 282, 19.10.2016, s. 4).

                     (11)

                        COM(2019) 640 final.

                     (12)

                        COM(2018) 97 final.

                     (13)

                        SWD(2018) 264 final.

                     (14)

                        Komission direktiivi 2010/43/EU, annettu 1 päivänä heinäkuuta 2010, Euroopan parlamentin ja neuvoston direktiivin 2009/65/EY täytäntöönpanosta organisaatiovaatimusten, eturistiriitojen, liiketoiminnan harjoittamisen, riskienhallinnan sekä säilytysyhteisön ja rahastoyhtiön välisen sopimuksen sisällön osalta (EUVL L 176, 10.7.2010, s. 42).


title: KOMISSION DELEGOITU DIREKTIIVI (EU) …/…, delegoidun direktiivin (EU) 2017/593 muuttamisesta kestävyystekijöiden sisällyttämiseksi tuotevalvontavelvoitteisiin

text:
               PERUSTELUT

               1.DELEGOIDUN SÄÄDÖKSEN TAUSTA

               Tämä direktiivi on osa kestävää kehitystä koskevaa laajempaa komission aloitetta. Se luo perustan EU:n puitekehykselle, jolla kestävyysnäkökohdat otetaan rahoitusjärjestelmän ytimeen, jotta voidaan tukea Euroopan talouden muuttamista vihreämmäksi ja sopeutumiskykyisemmäksi kiertotaloudeksi Euroopan vihreän kehityksen ohjelman
                  1
                tavoitteiden mukaisesti.

               Vuoden 2016 Pariisin ilmastosopimuksen ja YK:n kestävän kehityksen toimintaohjelman 2030 hyväksymisen jälkeen komissio ilmoitti kestävän kasvun rahoitusta koskevassa toimintasuunnitelmassa
                  2
                aikomuksesta selventää kestävyysnäkökohtien sisällyttämistä niin kutsuttuihin luottamusvelvollisuuksiin alakohtaisessa lainsäädännössä. Euroopan vihreän kehityksen ohjelmaa koskevassa tiedonannossa vahvistetaan tarve pitkän aikavälin signaaleille, joilla rahoitus- ja pääomavirtoja ohjataan ympäristösijoittamiseen ja vältetään hukkainvestointeja. Tämä delegoitu direktiivi edistää tätä erityistavoitetta.

               Komission delegoidulla direktiivillä (EU) 2017/593
                  3
                täydennetään Euroopan parlamentin ja neuvoston direktiiviä 2014/65/EU
                  4
                (MiFID II) määrittelemällä tarkemmin muun muassa tuotehallintavelvoitteet. Tällä direktiivillä muutetaan komission delegoitua direktiiviä (EU) 2017/593
                  5
                kahdella tavalla:

               Nykyisen MiFID II -kehyksen puitteissa sijoituspalveluyrityksen, joka valmistaa rahoitusvälineitä asiakkaille myytäviksi, on pidettävä yllä, käytettävä ja tarkasteltava prosessia, jossa kukin rahoitusväline ja olemassa olevien rahoitusvälineiden merkittävät mukautukset hyväksytään ennen rahoitusvälineen markkinointia tai jakelua asiakkaille. Tuotteiden hyväksyntää koskevassa menettelyssä on täsmennettävä loppuasiakkaiden yksilöity kohdemarkkina kunkin rahoitusvälineen asiaankuuluvassa asiakkaiden luokassa ja varmistettava, että kaikki tällaisen yksilöidyn kohdemarkkinan kannalta merkitykselliset riskit arvioidaan ja että aiottu jakelustrategia on yksilöidyn kohdemarkkinan mukainen
                  6
               . Lisäksi MiFID II -direktiivin 24 artiklan 2 kohdassa edellytetään, että sijoituspalveluyrityksen, joka valmistaa rahoitusvälineitä asiakkaille myytäviksi, on varmistettava, että kyseiset rahoitusvälineet suunnitellaan siten, että ne täyttävät loppuasiakkaiden yksilöidyn kohdemarkkinan tarpeet asiaankuuluvassa asiakkaiden luokassa, että rahoitusvälineiden jakelustrategia on yhteensopiva yksilöidyn kohdemarkkinan kanssa ja että sijoituspalveluyritys toteuttaa kohtuulliset toimenpiteet varmistaakseen, että rahoitusvälinettä jaetaan yksilöidylle kohdemarkkinalle. Delegoidun direktiivin (EU) 2017/593 III luvussa esitetään tuotteiden hallinta- ja valvontaprosessia koskevat tarkemmat yksityiskohdat sekä valmistajille että jakelijoille.

               MiFID II -direktiivin 16 artiklan 12 kohdan ja 24 artiklan 13 kohdan nojalla hyväksytyssä delegoidussa direktiivissä 2017/593 vahvistetuissa kohdemarkkinoiden yksilöimisen edellytyksissä ei vielä nimenomaisesti määritelty yksityiskohtia siitä, kuinka rahoitusvälineitä valmistavien sijoituspalveluyritysten ja niiden jakelijoiden olisi otettava huomioon kestävyystekijät ja kestävyyteen liittyvät tavoitteet. Tässä direktiivissä selvennetään, että kestävyystekijät ja kestävyyteen liittyvät tavoitteet olisi otettava huomioon tuotteiden hallinta- ja valvontaprosessissa.

               Tällä direktiivillä ja muilla alakohtaisilla delegoiduilla säädöksillä, joilla mukautetaan luottamusvelvollisuutta koskevia sääntöjä ja jotka hyväksyttiin samanaikaisesti, vahvistetaan myös Euroopan parlamentin ja neuvoston asetusta (EU) 2019/2088
                  7
               , Euroopan parlamentin ja neuvoston asetusta (EU) 2019/2089
                  8
                ja Euroopan parlamentin ja neuvoston asetusta (EU) 2020/852
                  9
               . Kyseisissä säännöissä kestävyysnäkökohdat otetaan mukaan sijoitus-, neuvonta- ja tiedotusprosesseihin johdonmukaisesti eri aloilla. Ne ankkuroivat ympäristöön, yhteiskuntaan ja hallintoon (kestävään kehitykseen) liittyvät näkökohdat rahoitusjärjestelmän ytimeen, niin että voidaan edesauttaa Euroopan talouden muuttamista vihreämmäksi, vähähiiliseksi, sopeutumiskykyisemmäksi ja resurssitehokkaaksi kiertotaloudeksi.

               Tämä delegoidun direktiivin luonnos perustuu säädösvallan siirtoon, joka vahvistetaan MiFID II -direktiivin 16 artiklan 3 kohdassa ja 24 artiklan 13 kohdassa.

               2.SÄÄDÖKSEN HYVÄKSYMISTÄ EDELTÄNEET KUULEMISET

               Joulukuussa 2016 komissio perusti kestävää rahoitusta käsittelevän korkean tason asiantuntijaryhmän, joka auttaisi kehittämään unionin kestävää rahoitusta koskevaa strategiaa suositusten avulla. Korkean tason asiantuntijaryhmä julkaisi heinäkuun puolivälissä 2017 väliraportin ”Financing a Sustainable European Economy” ja esitteli loppuraporttinsa sidosryhmätapahtumassa 18. heinäkuuta 2017, jolloin esiteltiin myös kuulemislomake.

               Palautekoosteessa, joka julkaistiin yhdessä loppuraportin ”Financing a Sustainable European Economy” kanssa 31. tammikuuta 2018, esitetään yhteenveto vastaajien vastauksista. Loppuraportissaan asiantuntijaryhmä suosittaa, että sijoitusneuvojat olisi velvoitettava tiedustelemaan vähittäissijoittajilta rutiininomaisesti rahoitusneuvonnan yhteydessä näiden preferenssejä sijoitustensa kestävyysvaikutusten suhteen ja ottamaan ne huomioon vastaavasti. Se suositti myös keskustelemaan pitkäaikaisten ja kestävyysriskien hallintotavoista.

               Maaliskuussa 2018 komissio toteutti kohdennetun kyselyn ympäristöön, yhteiskuntaan ja hallintoon liittyvien näkökohtien sisällyttämisestä osaksi soveltuvuuden arviointia. Kuuleminen osoitti, että vain pieni osa asiakkaista nosti kestävyyskysymykset aktiivisesti esiin neuvontamenettelyn aikana. Syitä siihen ovat: i) kestävyyteen liittyvistä rahoitustuotteista saatavissa olevat tiedot eivät ole avoimia; ii) olemassa oleviin asiakirjoihin liittyy korkea ’viherpesun’ vaara; ja iii) puuttuu koulutusta sen vaikutuksista riskeihin ja suorituskykyyn. Asiakkaat näyttävät vain harvoissa tapauksissa osoittavan systemaattisesti kiinnostusta kestävyystekijöihin neuvontamenettelyn aikana.

               Komissio pyysi EAMV:tä laatimaan tekniset neuvot mahdollisista muutoksista MiFID II -direktiivin nojalla hyväksyttäviin delegoituihin säädöksiin kestävyysriskien ja -tekijöiden huomioon ottamisen osalta organisatoristen vaatimusten, toimintaedellytysten, riskienhallinnan ja kohdemarkkinoiden arvioinnin kannalta.

               Komissio korosti toimeksiannossaan, että kohdemarkkinoiden määritelmän muutokset eivät saa johtaa harhaanjohtaviin myyntikäytäntöihin, esim. yksilöimällä selkeästi sijoituskohteet ja kestävyyteen liittyvät rajoitukset. Lisäksi komissio vahvisti uudelleen, että olisi säilytettävä mahdollisuus yksilöidä asiakkaiden kohdemarkkinat ilman kestävyyteen liittyviä tavoitteita.

               EAMV julkaisi 30. huhtikuuta 2019 raporttinsa ”Final report on integrating sustainability risks and factors in MiFID II”. Neuvoissa otettiin huomioon näkemykset, joita sidosryhmät esittivät 19. joulukuuta 2018 ja 19. helmikuuta 2019 välisenä aikana järjestetyissä julkisissa kuulemisissa. Niihin sisältyy kustannus-hyötyanalyysi. Sen lisäksi EAMV järjesti avoimen kuulemistilaisuuden 4. helmikuuta 2019 saadakseen lisää palautetta. Myös EAMV:n arvopaperimarkkina-alan osallisryhmää kuultiin. Mainitussa raportissa käsitellään kestävyysriskien ja -tekijöiden sisällyttämistä sijoituspalveluyritysten organisatorisiin vaatimuksiin ja tuotteiden hallinta- ja valvontarakenteisiin. EAMV:n valmistelemat tuotteiden hallinta- ja valvontarakenteita koskevat suositukset, joista se järjesti julkiset kuulemiset, otettiin mukaan tähän delegoidun direktiivin luonnokseen.

               Paremman sääntelyn periaatteita noudattaen tämä ehdotusluonnos julkaistiin 8. kesäkuuta 2020 ja 6. heinäkuuta 2020 välisenä aikana järjestettyä kuulemista varten. Palautteen asianmukaisen tarkastelun jälkeen tekstiin tehtiin uusia muutoksia.

               3.DELEGOIDUN SÄÄDÖKSEN OIKEUDELLINEN SISÄLTÖ

               Tämän direktiivin oikeusperusta on esitetty direktiivin 2014/65/EU 16 artiklan 12 kohdassa ja 24 artiklan 13 kohdassa.

               Tämä delegoidun direktiivin luonnos koskee seuraavia delegoidun direktiivin (EU) 2017/593 muutoksia:

               1 artiklan tarkoituksena on selventää, että valmistajien olisi otettava kestävyyteen liittyvät tavoitteet asianmukaisesti huomioon täsmentäessään asiakastyypin (-tyypit), jonka (joiden) tarpeiden, ominaisuuksien ja tavoitteiden kanssa rahoitusväline on yhteensopiva. Lisäksi kohdemarkkinan vastaavan tuotteen riski-tuottoprofiilia ja ominaisuuksia koskevan arvioinnin olisi katettava myös rahoitusvälineen kestäviä investointeja tai ympäristöön tai yhteiskuntaan liittyviä ominaisuuksia koskeva tavoite. Tämän tarkastelun yhteydessä valmistajien olisi myös otettava asiakkaiden kestävyyteen liittyvät tavoitteet nimenomaisesti huomioon.

               Valmistajien olisi myös julkistettava rahoitusvälineiden kestävyystekijät avoimesti, jotta sijoituspalveluyritykset voivat käydä vuoropuhelua asiakkaiden tai potentiaalisten asiakkaiden kanssa saadakseen riittävän yksityiskohtaisen käsityksen asiakkaiden yksilöllisistä kestävyysmieltymyksistä komission delegoidun asetuksen (EU) 2017/565
                  10
                mukaisesti. Kestävien investointien osalta ei vaadita negatiivisten kohdemarkkinoiden määrittämistä.

               2 artiklassa nämä vaatimukset toistetaan jakelijoiden osalta.

               3 artiklassa vahvistetaan lopuksi ehdotetun direktiivin soveltamisen alkamispäivä, mukaan lukien 12 kuukauden siirtymäaika.

               KOMISSION DELEGOITU DIREKTIIVI (EU) …/…,

               annettu 21.4.2021,

               delegoidun direktiivin (EU) 2017/593 muuttamisesta kestävyystekijöiden sisällyttämiseksi tuotevalvontavelvoitteisiin

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta 15 päivänä toukokuuta 2014 annetun Euroopan parlamentin ja neuvoston direktiivin 2014/65/EU
                  11
                ja erityisesti sen 16 artiklan 12 kohdan ja 24 artiklan 13 kohdan,

               sekä katsoo seuraavaa:

               (1)Siirtyminen vähähiiliseen, kestävämpään ja resurssitehokkaaseen kiertotalouteen kestävän kehityksen tavoitteiden mukaisesti on keskeinen tekijä unionin talouden pitkän aikavälin kilpailukyvyn varmistamisessa. Vuonna 2016 unioni teki Pariisin sopimuksen
                  12
               . Pariisin sopimuksen 2 artiklan 1 kohdan c alakohdassa asetetaan tavoitteeksi torjua ilmastonmuutosta entistä tehokkaammin muun muassa varmistamalla, että rahoitusvirrat tukevat vähän kasvihuonekaasupäästöjä tuottavaa ja ilmastonmuutoksen kestävää kehitystä.

               (2)Komissio pani merkille tämän haasteen ja esitti joulukuussa 2019 Euroopan vihreän kehityksen ohjelman
                  13
               . Vihreän kehityksen ohjelma on uusi kasvustrategia, jonka tavoitteena on tehdä unionista oikeudenmukainen ja vauras yhteiskunta, jonka talous on moderni, resurssitehokas ja kilpailukykyinen, jossa kasvihuonekaasujen nettopäästöistä pyritään eroon vuoteen 2050 mennessä ja jossa kasvuun pyritään lisäämättä resurssien käyttöä. Tavoite edellyttää, että sijoittajille annetaan heidän sijoitustensa osalta selkeitä signaaleja hukkainvestointien välttämiseksi ja kestävän rahoituksen hankkimiseksi.

               (3)Komissio julkaisi maaliskuussa 2018 kestävän kasvun rahoitusta koskevan toimintasuunnitelmansa
                  14
               , jossa esitetään kestävää rahoitusta koskeva kunnianhimoinen ja kattava strategia. Yksi toimintasuunnitelmassa asetetuista tavoitteista on ohjata pääomavirtoja kestävään sijoittamiseen kestävän ja osallistavan kasvun saavuttamiseksi.

               (4)Toimintasuunnitelman asianmukainen täytäntöönpano kannustaa sijoittajia vaatimaan kestäviä investointeja. Sen vuoksi on tarpeen selventää, että kestävyystekijät ja kestävyyteen liittyvät tavoitteet olisi otettava huomioon komission delegoidulla direktiivillä (EU) 2017/593
                  15
                säädetyissä tuotevalvontavaatimuksissa.

               (5)Rahoitusvälineitä valmistavien ja jakelevien sijoituspalveluyritysten olisi otettava kestävyystekijät huomioon kunkin rahoitusvälineen tuotehyväksyntämenettelyssä ja muissa tuotehallintajärjestelyissä jokaisen rahoitusvälineen osalta, jota on tarkoitus jakaa asiakkaille näiden etsiessä kestävyyteen liittyvän profiilin omaavia rahoitusvälineitä.

               (6)Ottaen huomioon, että kohdemarkkinat olisi määriteltävä riittävän tarkasti, ei yleinen toteamus rahoitusvälineen kestävyyteen liittyvästä profiilista saisi olla riittävä. Rahoitusvälineitä valmistavien ja jakelevien sijoituspalveluyritysten olisi pikemminkin täsmennettävä, mille kestävyyteen liittyviä tavoitteita omaavalle asiakasryhmälle rahoitusvälinettä on tarkoitus jakaa.

               (7)Sen varmistamiseksi, että kestävyystekijöitä sisältävät rahoitusvälineet pysyvät helposti myös sellaisten asiakkaiden saatavilla, joilla ei ole kestävyysmieltymyksiä, sijoituspalveluyrityksiä ei pitäisi vaatia yksilöimään asiakasryhmiä, joiden tarpeiden, ominaisuuksien ja tavoitteiden kanssa kestävyystekijöitä sisältävä rahoitusväline ei ole yhteensopiva.

               (8)Rahoitusvälineen kestävyystekijät olisi esitettävä avoimesti, jotta jakelija voi antaa asiaankuuluvat tiedot asiakkailleen tai potentiaalisille asiakkailleen.

               (9)Sen vuoksi delegoitua direktiiviä (EU) 2017/593 olisi muutettava,

               ON HYVÄKSYNYT TÄMÄN DIREKTIIVIN:

               1 artikla
               Delegoidun direktiivin (EU) 2017/593 muuttaminen

               Muutetaan delegoitu direktiivi (EU) 2017/593 seuraavasti:

               1)Lisätään 1 artiklaan 5 kohta seuraavasti:

               ”5.
                     ‘kestävyystekijöillä’ asetuksen (EU) 2019/2088* 2 artiklan 24 kohdassa määriteltyjä kestävyystekijöitä.

               _______________________________________________________________

               *Euroopan parlamentin ja neuvoston asetus (EU) 2019/2088, annettu 27 päivänä marraskuuta 2019, kestävyyteen liittyvien tietojen antamisesta rahoituspalvelusektorilla (EUVL L 317, 9.12.2019, s. 1).”;

               2)Muutetaan 9 artikla seuraavasti:

               a)Korvataan 9 kohdan ensimmäinen alakohta seuraavasti:

               ”9.
                     Jäsenvaltioiden on vaadittava sijoituspalveluyrityksiä määrittämään kullekin rahoitusvälineelle riittävän tarkasti mahdollinen kohdemarkkina sekä täsmentämään asiakastyyppi (-tyypit), jonka (joiden) tarpeiden, ominaisuuksien ja tavoitteiden kanssa, mukaan lukien kaikki kestävyyteen liittyvät tavoitteet, rahoitusväline on yhteensopiva. Tässä menettelyssä yrityksen on myös yksilöitävä asiakasryhmä (-ryhmät), jonka (joiden) tarpeiden, ominaisuuksien ja tavoitteiden kanssa rahoitusväline ei ole yhteensopiva, paitsi silloin, jos rahoitusvälineessä otetaan huomioon kestävyystekijät. Jos sijoituspalveluyritykset valmistavat rahoitusvälineen yhteistyössä, on määritettävä ainoastaan yksi kohdemarkkina.”;

               b)Korvataan 11 kohta seuraavasti:

               ”11.
                     Jäsenvaltioiden on vaadittava sijoituspalveluyrityksiä selvittämään, vastaako rahoitusväline kohdemarkkinan määritettyjä tarpeita, ominaisuuksia ja tavoitteita, myös tarkastelemalla seuraavia näkökohtia:

               a)rahoitusvälineen riski-tuottoprofiili on kohdemarkkinan mukainen;

               b)rahoitusvälineen kestävyystekijät ovat tarvittaessa kohdemarkkinan mukaiset;

               c)rahoitusvälineen suunnittelu perustuu asiakasta hyödyttäviin ominaisuuksiin eikä liiketoimintamalliin, joka edellyttää asiakastulosten olevan heikkoja ollakseen kannattava.”;

               c)Lisätään 13 kohtaan toinen alakohta seuraavasti:

               ”Rahoitusvälineen kestävyystekijät on esitettävä avoimesti ja jakelijoille on annettava asiaankuuluvat tiedot, jotta ne voivat ottaa asianmukaisesti huomioon asiakkaidensa tai potentiaalisten asiakkaidensa kestävyyteen liittyvät tavoitteet.”;

               d)Korvataan 14 kohta seuraavasti:

               ”14.
                     Jäsenvaltioiden on edellytettävä, että sijoituspalveluyritykset tarkastelevat valmistamiaan rahoitusvälineitä säännöllisesti ottaen huomioon kaikki tapahtumat, jotka voivat olennaisesti vaikuttaa yksilöityyn kohdemarkkinaan kohdistuvaan potentiaaliseen riskiin. Sijoituspalveluyritysten on tutkittava, onko rahoitusväline yhä kohdemarkkinan tarpeiden, ominaisuuksien ja tavoitteiden, mukaan lukien kestävyyteen liittyvät tavoitteet, mukainen ja jaellaanko sitä kohdemarkkinalle vai tavoitellaanko sillä asiakkaita, joiden tarpeiden, ominaisuuksien ja tavoitteiden kanssa se ei ole yhteensopiva.”;

               3)Muutetaan 10 artikla seuraavasti:

               a)Korvataan 2 kohdan ensimmäinen alakohta seuraavasti:

               ”2.
                     Jäsenvaltioiden on edellytettävä, että sijoituspalveluyrityksillä on käytössään asianmukaiset tuotevalvontajärjestelyt sen varmistamiseksi, että tuotteet ja palvelut, joita ne aikovat tarjota tai suosittaa, ovat yhteensopivia yksilöidyn kohdemarkkinan tarpeiden, ominaisuuksien ja tavoitteiden kanssa, mukaan lukien kaikki kestävyyteen liittyvät tavoitteet, ja että aiottu jakelustrategia on yksilöidyn kohdemarkkinan mukainen. Sijoituspalveluyritysten on yksilöitävä ja arvioitava asianmukaisesti sellaisten asiakkaiden olosuhteet ja tarpeet, joihin ne aikovat keskittyä, jotta varmistetaan, etteivät asiakkaiden edut vaarannu kaupallisten tai rahoituspaineiden vuoksi. Tässä menettelyssä sijoituspalveluyritysten on myös yksilöitävä asiakasryhmät, joiden tarpeiden, ominaisuuksien ja tavoitteiden kanssa tuote tai palvelu ei ole yhteensopiva, paitsi silloin, jos rahoitusvälineessä otetaan huomioon kestävyystekijät.”;

               b)Korvataan 5 kohta seuraavasti:

               ”5.
                     Jäsenvaltioiden on edellytettävä, että sijoituspalveluyritykset tarkastelevat tarjoamiaan tai suosittamiaan sijoitustuotteita sekä tarjoamiaan palveluja säännöllisesti ottaen huomioon kaikki tapahtumat, jotka voivat olennaisesti vaikuttaa yksilöityyn kohdemarkkinaan kohdistuvaan potentiaaliseen riskiin. Yritysten on arvioitava ainakin, onko tuote tai palvelu edelleen yksilöidyn kohdemarkkinan tarpeiden, ominaisuuksien ja tavoitteiden mukainen, mukaan lukien kaikki kestävyyteen liittyvät tavoitteet, ja onko aiottu jakelustrategia edelleen asianmukainen. Yritysten on tarkasteltava kohdemarkkinaa uudelleen ja/tai päivitettävä tuotevalvontajärjestelyjä, jos ne havaitsevat, että ne ovat yksilöineet tietyn tuotteen tai palvelun kohdemarkkinan virheellisesti tai että tuote tai palvelu ei enää vastaa yksilöidyn kohdemarkkinan olosuhteita esimerkiksi, kun tuotteesta tulee epälikvidi tai hyvin epävakaa markkinamuutosten vuoksi.”.

               2 artikla
               Saattaminen osaksi kansallista lainsäädäntöä

               1.Jäsenvaltioiden on viimeistään [Julkaisutoimisto lisää päivämäärän – tasan 12 kuukautta miinus yksi päivä tämän delegoidun säädöksen voimaantulon jälkeen] annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset. Niiden on viipymättä toimitettava nämä säännökset kirjallisina komissiolle.

               Niiden on sovellettava näitä säännöksiä [Julkaisutoimisto lisää päivämäärän tasan 15 kuukautta tämän delegoidun säädöksen voimaantulon jälkeen].

               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

               2.Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.

               3 artikla
               Voimaantulo

               Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               4 artikla
               Osoitus

               Tämä direktiivi on osoitettu kaikille jäsenvaltioille.

               Tehty Brysselissä 21.4.2021

                     Komission puolesta

                     Puheenjohtaja
                     Ursula VON DER LEYEN

                     (1)

                        Komission tiedonanto Euroopan parlamentille, Eurooppa-neuvostolle, neuvostolle, Euroopan talous- ja sosiaalikomitealle ja alueiden komitealle: Euroopan vihreän kehityksen ohjelma [COM(2019) 640 final].

                     (2)

                        Komission tiedonanto Euroopan parlamentille, Eurooppa-neuvostolle, neuvostolle, Euroopan keskuspankille, Euroopan talous- ja sosiaalikomitealle ja alueiden komitealle: Kestävän kasvun rahoitusta koskeva toimintasuunnitelma [COM(2018) 97 final].

                     (3)

                        Komission delegoitu direktiivi (EU) 2017/593, annettu 7 päivänä huhtikuuta 2016, Euroopan parlamentin ja neuvoston direktiivin 2014/65/EU täydentämisestä asiakkaiden rahoitusvälineiden ja varojen suojaamisen, tuotevalvontavelvoitteiden sekä välityspalkkioiden, provisioiden tai muiden rahallisten tai ei-rahallisten etujen tarjoamiseen tai vastaanottamiseen sovellettavien sääntöjen osalta (EUVL L 87, 31.3.2017, s. 500).

                     (4)

                        Euroopan parlamentin ja neuvoston direktiivi 2014/65/EU, annettu 15 päivänä toukokuuta 2014, rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta (EUVL L 173, 12.6.2014, s. 349).

                     (5)

                        Komission delegoitu direktiivi (EU) 2017/593, annettu 7 päivänä huhtikuuta 2016, Euroopan parlamentin ja neuvoston direktiivin 2014/65/EU täydentämisestä asiakkaiden rahoitusvälineiden ja varojen suojaamisen, tuotevalvontavelvoitteiden sekä välityspalkkioiden, provisioiden tai muiden rahallisten tai ei-rahallisten etujen tarjoamiseen tai vastaanottamiseen sovellettavien sääntöjen osalta (EUVL L 87, 31.3.2017, s. 500).

                     (6)

                        Ks. MiFID-direktiivin 16 artiklan 3 kohta ja 9 artiklan 3 kohta.

                     (7)

                        Euroopan parlamentin ja neuvoston asetus (EU) 2019/2088, annettu 27 päivänä marraskuuta 2019, kestävyyteen liittyvien tietojen antamisesta rahoituspalvelusektorilla (EUVL L 317, 9.12.2019, s. 1).

                     (8)

                        Euroopan parlamentin ja neuvoston asetus (EU) 2019/2089, annettu 27 päivänä marraskuuta 2019, asetuksen (EU) 2016/1011 muuttamisesta EU:n ilmastosiirtymää koskevien vertailuarvojen, EU:n Pariisin sopimuksen mukaisten vertailuarvojen ja vertailuarvojen kestävyyteen liittyvien tietojen antamisen osalta (EUVL L 317, 9.12.2019, s. 17).

                     (9)

                        Euroopan parlamentin ja neuvoston asetus (EU) 2020/852, annettu 18 päivänä kesäkuuta 2020, kestävää sijoittamista helpottavasta kehyksestä ja asetuksen (EU) 2019/2088 muuttamisesta (EUVL L 198, 22.6.2020, s. 13).

                     (10)

                        Komission delegoitu asetus (EU) 2017/565, annettu 25 päivänä huhtikuuta 2016, Euroopan parlamentin ja neuvoston direktiivin 2014/65/EU täydentämisestä sijoituspalveluyritysten toiminnan järjestämistä koskevien vaatimusten, toiminnan harjoittamisen edellytysten ja kyseisessä direktiivissä määriteltyjen käsitteiden osalta (EUVL L 87, 31.3.2017, s. 1).

                     (11)

                        EUVL L 173, 12.6.2014, s. 349.

                     (12)

                        Neuvoston päätös (EU) 2016/1841, annettu 5 päivänä lokakuuta 2016, ilmastonmuutosta koskevan Yhdistyneiden kansakuntien puitesopimuksen nojalla hyväksytyn Pariisin sopimuksen tekemisestä Euroopan unionin puolesta (EUVL L 282, 19.10.2016, s. 1).

                     (13)

                        COM(2019) 640 final.

                     (14)

                        COM(2018) 97 final.

                     (15)

                        Komission delegoitu direktiivi (EU) 2017/593, annettu 7 päivänä huhtikuuta 2016, Euroopan parlamentin ja neuvoston direktiivin 2014/65/EU täydentämisestä asiakkaiden rahoitusvälineiden ja varojen suojaamisen, tuotevalvontavelvoitteiden sekä välityspalkkioiden, provisioiden tai muiden rahallisten tai ei-rahallisten etujen tarjoamiseen tai vastaanottamiseen sovellettavien sääntöjen osalta (EUVL L 87, 31.3.2017, s. 500).